Nov 25,2017
యమహా నుంచి మరో ఖరీదైన బైకు
న్యూఢిల్లీ: ప్రముఖ ద్విచక్ర వాహన తయారీ సంస్థ యహహా కొత్తగా సూపర్‌బైక్‌ను మార్కెట్లోకి విడుదల చేసింది. ఈ తాజా బైక్‌ను యమహా ఎంటీ-09 పేరిట అందు బాటులోకి తెచ్చింది. దీని ధర రూ.10.88లక్షలు (ఎక్స్‌షోరూం-ఢిల్లీ)గా కంపెనీ నిర్ణయించింది. 847 సీసీ సామర్థ్యంతో లభించే ఈ బైక్‌లో 3-సీలిండర్‌ ఇంజన్‌తో పాటు యాంటీ-లాక్‌ బ్రేకింగ్‌ సిస్టమ్‌ (ఏబీఎస్‌)ను అమర్చినట్టు కంపెనీ వివరించింది. భారత్‌లో అందించే ఎంటీ-09 యమహా కొత్త వెర్షన్‌ తమ నిబద్ధతను పునరుద్ఘాటిస్తుందని యమహా మోటార్‌ ఇండియా (అమ్మకాలు, మార్కెటింగ్‌) సీనియర్‌ వైస్‌ ప్రెసిడెంట్‌ రారు కురియన్‌ తెలిపారు. ప్రధానంగా 600 సీసీ స్పోర్ట్‌ మోడల్‌ బైక్‌ల నుంచి అప్‌గ్రేడ్‌ అవుతున్న యువత అభిరుచి మేరకు దీనిని తీసుకోస్తున్నామని పేర్కొన్నారు.
మీ స్నేహితులకు రికమెండ్ చెయ్యండి